Poštovane Cresanke i Cresani, svima Vama prisutnima, svim stanovnicima Grada Cresa kao i svim Cresanima, u domovini i u inozemstvu, čestitam blagdan Svetoga Sidra i Dan Grada Cresa.

Grad i otok Cres su upravo ovakvi kakvi jesu jer su sve što danas imamo kroz stoljeća oblikovali i mijenjali ljudi koji su mu svojim načinom života dali taj identitet. Upravo taj način života predstavlja nematerijalnu kulturnu baštinu o kojoj moramo brinuti. Ponosimo se našom kulturom, tradicijom i našom bogatom poviješću. Dio te povijesti smo maloprije čuli, a rado je se prisjećamo
u ovakvim svečanim prilikama.

Na prijelazu smo iz stare u novu godinu pa je ovo dobro vrijeme za pogled na Gradsko vijeće u protekloj 2018.

lako je politička struktura vijeća vrlo šarolika, uspješno je održano 10 sjednica. Vijećnici raspravljaju, predlažu i daju svoj obol. Upravo ta šarolikost može biti prilika i dati širinu u načinu promišljanja. Sjednice su dugotrajne, ali, ono što je najbitnije, donose se odluke.

lzglasane su sve zakonom predviđene odluke da bi Grad normalno funkcionirao. lzdvojio bih još nekoliko.

- lzrađen je akcijski plan provedbe Strategije razvoja poljoprivrede na području Grada Cresa u 2018. i 2019. godini,

- Završena je izmjena Urbanističkog plana Miholašćica,

- Pokrenute su izmjene Urbanističkog plana naselja Cres i Orlec,

- Usklađene su odluke o porezima, naknadama i doprinosima s naglaskom da niti jedan porez ili naknada nisu povećani.

Završena je izrada izmjena i dopuna Prostornog plana, kao temeljnog dokumenta razvoja Grada, osnovna strategija i vizija budućnosti.

Gradsko vijeće je za godinu pred nama donijelo ambiciozni i razvojni proračun. Nešto veći od 34 milijuna kuna, što je drugu godinu za redom u iznosima preko 30 milijuna. Koji su to projekti planirani, najavit će Gradonačelnik u svome obraćanju nešto kasnije.

Ja bih istaknuo jedan od ciljeva Gradskog vijeća u 2019. godini. To je nastavak rada na urbanističkim planovima. Osuvremeniti ih i prilagoditi današnjim potrebama.

Gradsko vijeće donijet će viziju razvoja na raznim područjima, siguran sam, u

cilju boljitka naših građana. Kroz izmjenu i prilagodbu prostornih planova moramo tražiti rješenja za potrebe svih, a posebice se posvetiti dvjema kategorijama: mladima kroz izmjenu Urbanističkog plana naselja Cres omogućiti rješavanje stambenog pitanja, te starijim generacijama, također na području naselja Cres, predvidjeti lokaciju za gradnju novog doma umirovljenika koji će kapacitetom i standardom zadovoljavati potrebe.

Biti član predstavničkog tijela čast je ali i odgovornost.

Glavna zadaća Gradskog vijeća je donošenje odluka. Ponekad vijećnicima to nije baš lako, jer odluke koje se donose, utječu na sadašnjost i budućnost svih nas. To znaju svi koji su na neki način sudjelovali u javnom životu.

Ali odluke se moraju donositi, da bi se problemi rješavali, bez predrasuda i da bismo se stalno kretali naprijed.

Je li nešto razvojno pretjerana izgrađenost stalno je pitanje.

Isti projekt se često sagledava i tumači na razne načine. S jedne strane imamo stvarne ljudske potrebe i želje, a s druge vječne kritičare.

Živimo na najvećem jadranskom otoku, s oko tri i pol tisuće stanovnika, na 406 kvadratnih kilometara, a zapadna je obala našeg otoka otprilike iste duljine kao zapadna obala Istre. Ako usporedimo naseljenost i izgrađenost obale, utvrdit ćemo da imamo velikih mogućnosti za napredak, i da nismo iskoristili sve resurse.

S demografskom slikom takvom kakva jest, za mene će održivi razvoj uvijek biti na prvome mjestu. Ne moramo se svi oko svega uvijek slagati, ali dobar prijedlog treba podržati. Moramo promišljati i graditi budućnost upravo na održivom razvoju.

Kaže se da, kao ljudi, rijetko razmišljamo o onome što imamo, a prečesto o onome što nam nedostaje, u politici je to još izraženije. Možemo biti zadovoljni onim što je postignuto i što imamo, ali moramo uvijek željeti i tražiti više. Ono što nismo planirali sigurno se neće ni ostvariti.

Na kraju, koristim ovu priliku i zahvaljujem na suradnji, svim vijećnicama i vijećnicima, potpredsjedniku gradskog vijeća, te gradonačelniku, zamjeniku gradonačelnika, pročelnicama i svim djelatnicima grada.

Hvala i svim sugrađanima koji su sudjelovali u radu radnih tijela Gradskog vijeća, ili na neki drugi način dali svoj doprinos.

S tom vjerom u bolju budućnost, svima Vama i Vašima, želim da 2019. bude godina uspjeha, sreće i zdravlja.